Gerdarzh e anv n'eo ket sklaer. An darn kentañ eus ar ger a zeu eus heimr ("bed", "oaled"), hogen displann e chom dibenn ar ger. Marteze e klot gant dalr ("traoñienn", "bolz", "kamm") pe gant dala ("holl", "klok") ivez. Ma vez sellet doc'h yezhoù germanek all evel an hensaozneg deal ("skedus") hag ar goteg dulþs ("festival") e c'haller lavaret e talv an anv Heimdall kement hag "An hani a skeda an oaled / ar bed" (martezeadenn gant Rudolf Simek).